Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 6. számú melléklet a 89/2005. (V. 5.) Korm. rendelethez
Paragraph Index: 2200

k) az eljáráshoz kapcsolódóan a Hatóság által kiadott engedély(ek), a kérelem megalapozásához felhasznált, az Engedélyes által korábban benyújtott dokumentáció megnevezését és azonosítóit. 2.1.5.3.5. Az átalakított rendszer, rendszerelem üzemeltetési engedélye 2.129. Az átalakított rendszer, rendszerelem üzemeltetési engedélyének megszerzésére irányuló, e pontban részletezettek szerinti eljárást abban az esetben kell lefolytatni, ha a Hatóság az elvi átalakítási, vagy az átalakítási engedélyben elõírta az üzemeltetési engedély megújítását. 2.130. A engedély az átmeneti tároló, rendszerelem – a jogszabályokban elõírt egyéb engedélyek megléte esetén – az engedélyben meghatározott feltételekkel és ideig történõ üzemeltetésére jogosít fel. 2.131. A Hatóság az átalakításban érintett rendszerelemek, az átmeneti tároló és az engedély szerinti tevékenység végzésének sajátosságait és körülményeit figyelembe véve eseti mérlegeléssel szabja meg az engedély érvényességét, de az nem lehet hosszabb a rendszerelem vagy az átmeneti tároló tervezésénél figyelembe vett üzemeltetési idõszak, illetve a tervezett élettartamon túl üzemelõ átmeneti tároló esetén az üzemeltethetõséget megalapozó dokumentációban elõirányzott idõszak visszamaradó részénél. 2.132. Az engedélykérelemben:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes